


Cyflwyniad
Amcan yr ymchwil hwn oedd archwilio a yw’n bosib cynyddu cyflawniad y meini prawf llwyddiant, trwy eu hailymweld a ‘seibiau syniad’.  ‘Seibiau Syniad’ yw’r strategaeth asesu ar gyfer dysgu sy’n cael ei ddefnyddio gan athrawon i adolygu gwybodaeth allweddol ac i wirio dealltwriaeth y disgyblion yn ffurfiannol. Defnyddiwyd hefyd i gadw rheolaeth ar ymddygiad y dosbarth yn gyffredinol (Paige, Lambert and Geeson, 2017: 71, 84).
Daeth y pwnc o ddiddordeb i mi yn ystod fy lleoliad addysgu wrth i mi sylwi nad yw disgyblion yn aml yn cyfeirio'n ôl at y meini prawf llwyddiant yn ystod eu gwaith.  O ganlyniad, yr oeddwn yn awyddus i ddarganfod a ydynt yn ffordd o ganiatáu i ddisgyblion ymateb ar unwaith i'w waith ac i hunanasesu yn erbyn y meini prawf llwyddiant, neu a yw'n strategaeth aflonyddgar.
























Cyd-destun yr ymchwil
Cynhaliwyd yr astudiaeth mewn tair ysgol drefol yn ne Cymru. Roedd gan ysgol A 20 o ddisgyblion blwyddyn 5 a oedd yn 10 oed ar y gofrestr ac yr oedd gymysgedd o ddisgyblion flwyddyn tri a phedwar gyda 29 o ddisgyblion rhwng 7 a 9 oed yn ysgol B. Yn ogystal, cynhaliwyd yr ymchwil mewn dosbarth pur blwyddyn 4 yn ysgol C gyda 28 o ddisgyblion rhwng 8 a 9 oed ar y gofrestr.
Mae'r astudiaeth hon yn archwilio i ba ddylanwad y mae seibiau syniad yn cael ar ymrwymiad disgyblion i feini prawf llwyddiant y wers ac i archwilio os ydynt yn cael effaith ar gyflawniad gwaith y disgyblion. Dewiswyd y pwnc ymchwil hwn gan fod yn faes o ddiddordeb i’r ymchwilwyr ac fel ffordd i wella ein haddysgeg ein hunain ar gyfer y dyfodol.
























Cyfranogwyr
Yr oedd y cyfranogwyr yn ddisgyblion o dair ysgol drefol a leolwyd yn ardal De Cymru. Derbyniodd pob disgybl a gymerodd ran yn yr ymchwil caniatâd rhiant (gweler Atodiad A) a rhoddodd pob cyfranogwr cydsyniad ar lafar ar ddiwrnod yr astudiaethau. Roedd 20 o ddisgyblion yn bresennol yn yr astudiaeth o ddosbarth blwyddyn 5 yn ysgol A a chymerodd 29 o ddisgyblion o ddosbarth blwyddyn tri a phedwar cymysg (17 bachgen; 12 o ferched) ran o ysgol B. Yn ogystal, roedd 28 disgybl yn bresennol o ddosbarth blwyddyn pedwar pur yn ysgol C ar ddiwrnod yr ymchwil.
Dewiswyd tri phlentyn ffocws o bob ysgol i'w harsylwi yn ystod y wers gan ddefnyddio'r dull samplo pwrpasol. Noda Spradley (1979) bod samplo pwrpasol yn caniatáu i ymchwilwyr ddewis cyfranogwyr sy’n gallu cyfleu profiadau a barnau mewn modd mynegiannol a myfyriol. At hynny, mae'n caniatáu i ymchwilwyr nodi a dethol unigolion neu grwpiau o unigolion sydd yn arbennig o wybodus am neu sydd â phrofiad o ffenomen o ddiddordeb. Dewiswyd y plant o wahanol grwpiau cyrhaeddiad er mwyn sicrhau amrywiad yn yr astudiaeth. 
 	Yn ogystal, dewiswyd dau blentyn ychwanegol i gymryd rhan mewn trafodaeth grŵp ffocws yn dilyn y wers a dewiswyd y rhain ar hap. Adnabyddir pwysigrwydd ymddwyn mewn modd proffesiynol a wnaethom sicrhau i beidio gweithredu mewn modd amhroffesiynol trwy lynu at ganllawiau BERA a chanllawiau moesegol y brifysgol trwy gydol yr ymchwil. Fe wnaethom sicrhau bod myfyriwr ychwanegol yn bresennol drwy gydol yr ymchwil er mwyn sicrhau diogelwch personol cyflawn. At hyn, fe wnaethom yn siwr bod y cyfranogwyr yn ymwybodol bod ganddynt yr hawl i dynnu allan o'r ymchwil ar unrhyw adeg heb roi eglurhad os oeddent yn teimlo bod angen iddynt wneud hynny.


















Trosolwg byr o lenyddiaeth berthnasol






























Methodoleg
	Cefnogwyd ein hymchwil gan fodel astudiaeth gwersi (AG) Peter Dudley (2011).  Nododd Dudley (2001) fod astudiaethau ac arsylwadau yn ddulliau effeithiol o gasglu data a chyflawni ymchwil. Creda fod astudio gwersi a disgyblion o fewn gwersi yn cynnig cyfle i athrawon gwella ar ei addysgu a chynnig cyfle i asesu dysgu’r disgyblion. Ddatblygwyd AG yn wreiddiol fel ffordd o fireinio ymarfer athrawon ond maent wedi dod yn boblogaidd yn fyd-eang fel arf hanfodol er mwyn dyfnhau a datblygu gwybodaeth addysgeg a phwnc ymarferwyr. Fodd bynnag, dengys canfyddiadau o astudiaeth a chynhaliwyd mewn 181 ysgol ledled y DU a ariennir gan yr EEF nad oes unrhyw dystiolaeth i ddangos effaith gadarnhaol glir y mae AG yn cael ar gyrhaeddiad disgyblion.  Mae'n hollbwysig, felly, nodi, yng nghwmpas ein hymchwil, mai dim ond I lunio amlinelliad cychwynnol o’n nod I wella ymrwymiad disgyblion I’r meini prawf llwyddiant trwy defnyddio strategaethau asesu ar gyfer dysgu y gall y model AG cyfrannu ato.
Defnyddir astudiaeth gwers yn yr ymchwil hon, yn gyntaf i arsylwi ar sut mae’r disgyblion yn ymateb I ‘seibiau syniad’, ac hefyd i ymchwilio os yw seibiau yn ystod y wers cael dylanwad ar sut mae’r plant yn cyflawni gwaith. 
Yn ychwanegol, er mwyn ymchwilio a chofnodi data, defnyddiwyd taflenni gwirio (gweler Atodiad).  Yn ôl Burns() mae taflenni gwirio yn ffordd effeithiol o gofnodi data mewn ffordd strwythuredig, gan ei fod wedi ei chategoreiddio. Defnyddiwyd taflenni gwirio, i sicrhau fod unrhyw wybodaeth bwysig yn cael ei gofnodi’n effeithiol, ond hefyd i sicrhau dim ond y wybodaeth angenrheidiol i’r ymchwil sydd yn cael ei gofnodi. Fodd bynnag, mae'n hanfodol nodi, y gallai rhyw ddigwyddiad sylweddol wedi'i cholli gan ddim ond un arsylwr oedd yn y dosbarth.Seiliwyd ein casgliad data yn bennaf ar ymateb goddrychol yr arsylwr ac ar agweddau goddrychol y disgyblion ffocws. Roedd y defnydd o taflenni gwirio yn effeithiol yn yr achos hon, gan nad oedd breifatrwydd y plant wedi’u amharu ar gan nad oedd unrhyw ddata dianghenraid wedi’u cadw. 
Paratoasom ffurflen arsylwi i amlygu’r mannau priodol a bwriedir eu harsylwi, gan gynnwys gwrando gweithredol, cyswllt llygaid, siarad aflonyddgar, ymrwymiad i’r dasg ac aflonyddu (corfforol). Fe wnaethom raddio’r disgyblion yn erbyn graddfa, lle fydd 1 yn cyfateb i = isel iawn, 2 = isel, 3 = canolig, 4 = uchel a 5 = uchel iawn.
Yn ogystal, penderfynir cynnal cyfweliad grwp ffocws yn y tair ysgol lle bu’r trafodaeth yn cael ei recordio a fydd nodiadau maes yn cael ei wneud. Penderfynir ar y dulliau yma ar gyfer y cyfweliadau gan ei fod yn cynnig cyfle i gymryd nodiadau ar unrhyw beth pwysig a chodir ynghyd a’r maes ymchwil. At hynny, roedd y penderfyniad I recordio yn effeithiol gan fod yn cynnig cyfle i’r ymchwilwyr ail ymweld â’r data a recordiwyd i sicrhau dilysrwydd y wybodaeth. Yn ystod y grwp ffocws, defnyddion gwestiynau penagroed (Atodiad) I ddatblygu safbwynt y disgyblion. Roedd y defnydd o gwestiynau penagored wedi cynyddu dilsrwydd yr adlewyrchaid drwy chwalu unrhwy ragfarnau roeddem ni, fel ymchwilwyr, yn 

Moeseg
	Adnabyddir pwysigrwydd ymddwyn mewn modd proffesiynol a gwnaethom sicrhau i beidio gweithredu mewn modd amhroffesiynol trwy lynu at ganllawiau BERA a chanllawiau moesegol y brifysgol trwy gydol yr ymchwil. 
Cynhaliwyd yr ymchwil yn onest a rheolir y risg o ran y cyfranogwyr ar ymchwilwyr fel bod dim perygl i'r brifysgol.
























Astudiaeth Gwers 2 (Ysgol B)
	Pwnc astudiaeth wers 2 oedd mathemateg a nod y wers oedd cyfrifo perimedr siapiau amrywiol. Trwy gydol yr adran hon, cyfeiriaf at y disgyblion ffocws fel Plentyn 1 (gallu uchel), Plentyn 2 (gallu canolig) a Phlentyn 3 (gallu isel). Un meini prawf llwyddiant oedd ar gael ar gyfer pob disgybl, fodd bynnag, roedd y taflenni gwaith wedi’u gwahaniaethu. Llwyddodd plentyn 1 i gyflawni ei nod dysgu a llwyddodd plentyn 2 i gwblhau'r rhan fwyaf o'r dasg yn llwyddiannus, fodd bynnag, nid oedd plentyn 3 wedi cwblhau'r dasg yn gywir. Roedd y gwaith a gynhyrchwyd yn adlewyrchu'r sylwadau a gofnodwyd. 
Yn dilyn yr astudiaeth wers, os edrychid nôl ar gyflawniad a safon gwaith y cyfranogwyr yn ystod y wers, gwelir bod y canfyddiadau yn amrywio o ddisgybl i ddisgybl. Dangosodd plentyn 1 gwell dealltwriaeth o’r dasg na’r cyfranogwyr eraill ac roedd wedi llwyddo i gyflawnai'r meni prawf llwyddiant erbyn diwedd y wers (gweler Atodiad _), fodd bynnag, nid oedd y disgybl yn bresennol yn y dosbarth yn ystod un saib syniad ac nid oedd yn gwrando yn ystod y ddwy arall. O ganlyniad, ni allaf lunio barn yn seiliedig ar y wybodaeth a gafwyd yn ystod yr arsylwad. Roedd Plentyn 1 yn dueddol o gyd-weithio gyda’i phartner ac roedd yn awyddus i ofyn i weddill y grŵp am gymorth yn hytrach na’r athrawes dosbarth. Yr oedd yn amlwg i weld nad oedd y seibiau syniad yn ddefnyddiol i blentyn 1, yn lle, yr oedd yn ffordd i’w atal rhag gweithio am ychydig o eiliadau pan alwodd yr athrawes dosbarth am dawelwch ar gyfer y saib syniad. Ar ôl trafod y meini prawf llwyddiant gyda phlentyn 1 ar ôl yr ail saib syniad, roedd yn amlwg ei bod yn ymwybodol o beth oedd yn disgwyl iddo wneud ac awgrymodd nid oedd angen rhagor o seibiau yn ystod y wers. Cofnodwyd bod plentyn 1 yn lefel 4 (uchel) am siarad yn ystod y seibiau syniad, fodd bynnag, nid oedd hyn wedi cael unrhyw ddylanwad ar gyflawniad y disgybl i’r meini prawf llwyddiant.
Yn debyg, nid oedd plentyn 2 wedi manteisio’n llawn ar y seibiau syniad ac roedd yn dueddol o wrando am ddwy funud ac yna parhau i weithio. Roedd y disgybl yma yn aflonydd iawn yn ystod y seibiau syniad ac aml yn siglo ar ei gadair yn hytrach na chymryd  sylw ar yr athrawes dosbarth. Trafodir effaith seibiau syniad ar waith yn ystod y wers ac fe ddywedwyd ei bod nhw yn tueddu i wneud iddo golli trac ar ei waith. Fodd bynnag, sylwais ar welliant yn ei waith wrth i'r seibiau syniad mynd ymlaen ac roedd wedi llwyddo i gyflawni un rhan o’r meini prawf llwyddiant yn gywir. Yn ogystal, roedd plentyn 2 yn ymatebol ar ddechrau’r seibiau syniad ac yn awyddus i gynnig ateb ond roedd yn amlwg i weld ei bod yn diflasu ar ôl ychydig o funudau.
Roedd yn anodd arsylwi ar blentyn 3 oherwydd fy lleoliad ar y bwrdd. Yn wahanol i blentyn 1 a 2, roedd yn ymddangos bod plentyn 3 yn gwrando yn ystod y seibiau syniad ac yn ymatebol i’r athrawes. Fodd bynnag, ar ôl edrych dros waith Plentyn 3, nid oedd y disgybl wedi llwyddo i adnabod sut i gyfrifo perimedr. Yn debyg, ar ôl yr ail saib syniad roedd plentyn 3 wedi diflasu ac wedi parhau i weithio ar ôl ddwy funud o wrando ar yr athrawes.











Casgliad ac Argymhellion
Ar ôl ystyried yr ymchwil, credaf fod y dulliau casglu data yn briodol ar gyfer yr astudiaeth ymchwil hon, fodd bynnag, gellid gwella rhannau o’r ymchwil ar gyfer y dyfodol.

